Okcidenta Bulganako

Ekzistas ankaŭ rivero Orienta Bulganako.
Okcidenta Bulganako (, , ; ofte oni nomas la riveron simple Bulganako) estas malmultakva rivero en la okcidenta parto de la Krimea duoninsulo. La nomo de la rivero havas krime-tataran devenon.

 Karakterizo 
La rivero estas sufiĉe malmultakva; ĝi ne havas iujn signifajn alfluantojn kaj estas nutrata ĉefe per pluvoj kaj neĝoj. Ĝiaj fontoj situas apud la sudaj partoj de Simferopolo sur la nord-okcidentaj deklivoj de la Interna montoĉeno de la Krimea montaro. La rivero fluas okcidenten, alfluante la Kalamitan golfon de la Nigra maro apud la vilaĝo Beregovo. La longo de la rivero estas 52 km. (laŭ la aliaj pritaksoj — 49 km.), la areo de la akvobaseno — 180 km², la jaraveraĝa akvokvanto estas ĉ. 0,05 m³/s (ekzaktaj mezuroj, faritaj ĉe la vilaĝo Kamiŝinko, egalas al 0,047 m³/s por la jaraveraĝa akvokvanto kaj 9,42 m³/s por la maksimuma).

La rivero fluas sur la teritorioj de la Simferopola kaj Baĥĉisaraja distriktoj. La akvoj de la rivero estas aktive uzataj por irigacio, sur ĝia fluejo estas aranĝitaj multaj negrandaj akvorezervujoj, tial en sia malsupra fluo (post la vilaĝo Kolĉugino) la rivero sekas dum la pli granda parto de la jaro.

La valo de Okcidenta Bulganako estas konsiderata kiel limo inter la montara kaj stepa partoj de okcidenta Krimeo.

 Vidindaĵoj 
Laŭ la arkeologiaj esploroj la valo de Okcidenta Bulganako estis loĝata jam en la 9a jc a. K. (verŝajnas, ke tiam la rivero estis signife pli multakva). En la valo de la rivero apud la vilaĝo Poĵarsko situas antikva Bulganaka setlejo (2a jc a.K. — 3a jc p.K.), iam loĝata de skitoj kaj nomita laŭ la nomo de la rivero.

En la valo de la rivero apud la vilaĝo Vodno situas bela vidindaĵo «Ploranta roko», kiu estis deklarita kiel loke grava rezervejo en 1988.

 Piednotoj 

 Ligiloj 






Kategorio:Riveroj en Krimeo
Kategorio:Alfluantoj de la Nigra maro